ai4bharat/Pralekha huggingface dataset:
وزیراعظم کا دفتر
وزیر اعظم نے بجٹ اعلانات کے لیے پیش رفت کی خاطر مشاورت اور غورو خوض کے لیے منعقدہ 11 ویبیناروں کی صدارت کی
وزیر اعظم نے بجٹ سے متعلق 11 ویبیناروں میں شرکت کی
ان ویبیناروں میں مرکزی و ریاستی حکومتوں کے 40 ہزار اسٹیک ہولڈر، انٹرپرینیور، ایم ایس ایم ایز، برآمد کنندگان، عالمی سرمایہ کاروں، اسٹارٹ اپس وغیرہ نے شرکت کی
ان ویبیناروں میں بجٹ کے موثر نفاذ کے لیے حکومت کو موصول ہونے والے بہت نتیجہ خیز مشورے اور تجاویز موصول ہوئیں
ان ویبیناروں سے اسٹیک ہولڈروں میں ذمہ داری کا احساس پیدا کرنے اور آئندہ ان کے بر وقت نفاذ کو یقینی بنانے میں مددملی
نئی دہلی، 09 مارچ 2022:
آج وزیر اعظم نے ڈی آئی پی اے ایم کے بجٹ سے متعلق اعلانات پر تبادلہ خیال کرنے کے لیے ویبینار سے خطاب کیا۔ اس تقریب سے بجٹ سے متعلق 11 ویبینارز کا سلسلہ اختتام پذیر ہوا جن سے وزیر اعظم نے خطاب کیا۔ وزیر اعظم نے اعلیٰ تعلیم، دیہی ترقی، زراعت، دفاع، صحت، ڈی پی آئی آئی ٹی، پی ایس اے، ایم این آر ای، ڈی ای اے اور ڈی آئی پی اے ایم کی وزارتوں/شعبوں سے متعلق بجٹ ویبیناروں میں شرکت کی۔ مرکزی بجٹ 2022 میں ملک کی معاشی ترقی اور عوام کی فلاح و بہبود کو آگے بڑھانے کے لیے متعدد اعلانات کیے گئے ہیں۔ یہ ویبینار بجٹ کی رفتار کو برقرار رکھنے اور اس کے نفاذ میں تمام اسٹیک ہولڈروں میں ذمہ داری کا احساس پیدا کرنے کے مقصد سے منعقد کیے گئے تھے۔ ان ویبیناروں میں دفاع، ڈیجیٹل تعلیم اور متحرک ہنر مندی، جامع اور مساوی صحت کی دیکھ بھال، میک ان انڈیا اور پُر امنگ معیشت کے لیے مالی اعانت وغیرہ جیسے متنوع موضوعات کا احاطہ کیا گیا۔
ویبیناروں کو منعقد کرنے کا بنیادی مقصد بجٹ کے لیے اہم اسٹیک ہولڈروں کے درمیان ذمہ داری کا احساس پیدا کرنا تھا۔ اس مشق سے وزارتوں اور محکموں کو نیا مالی سال شروع ہوتے ہی زمین پر پہنچنے میں بھی مدد ملے گی اور بروقت نفاذ کو بھی یقینی بنایا جائے گا۔ مختلف اسٹیک ہولڈروں کے ساتھ مشاورت سے ان کی عملی/ عالمی مہارت اور تجربہ اور خامی کی شناخت کرنے میں مدد ملتی ہے۔ بجٹ کی یکم فروری تک منتقلی اور ویبیناروں میں یہ تعامل ریاستی حکومتوں کو ترجیحات کی بہتر صورت حال جاننے اور اس طرح اپنے بجٹ کی بہتر منصوبہ بندی کرنے کے قابل بناتا ہے۔
ایک اندازے کے مطابق ویبینارز میں تقریباً 40 ہزار اسٹیک ہولڈروں نے شرکت کی جس میں کاروباری افراد، ایم ایس ایم ایز، برآمد کنندگان، عالمی سرمایہ کار، مرکزی و ریاستی حکومتوں کے نمائندے، نیز اسٹارٹ اپس کی دنیا کے نوجوان شامل تھے۔ ہر ویبینار کے دوران جامع پینل مباحثے اور تھیم پر مبنی بریک آؤٹ سیشن کا اہتمام کیا گیا تھا۔ ان ویبیناروں کے دوران حکومت کو بڑی تعداد میں قیمتی تجاویز موصول ہوئی ہیں جن سے بجٹ اعلانات پر موثر عمل درآمد میں مزید مدد ملے گی۔
وزارت دفاع
مشق نسیم البحر - 2022 سمندری مرحلہ
ہندوستانی بحریہ کے گائیڈڈ میزائل اسٹیلتھ فریگیٹ، آئی این ایس تری کانڈ، آف شور گشتی جہاز، آئی این ایس سمترا، اور میری ٹائم پٹرول ایئر کرافٹ،  ڈورنیئر نے ہندوستانی بحریہ  - رائل نیوی آف عمان  کے درمیان دو طرفہ مشق 'نسیم البحر' کے 13ویں ایڈیشن میں حصہ لیا۔
یہ مشق 19 سے 24 نومبر 2022 تک عمان کے ساحل پر کی گئی اور اس کے تین مراحل تھے: بندرگاہ کا مرحلہ، سمندری مرحلہ اور ڈیبریف۔ بندرگاہ کے مرحلے کے دوران انجام دی جانے والی سرگرمیوں میں آئی این اور آر این او آپریشنز ٹیموں کے درمیان پیشہ ورانہ تعاملات اور دونوں بحری افواج کے درمیان دوستانہ کھیلوں کے مقابلے شامل تھے۔ آئی این بحری جہاز تریکند اور سمترا، آر این او بحری جہاز ال شناس اور السیب کے ساتھ، سمندری مرحلے کے لیے روانہ ہوئے۔آئی این – ایم پی اے ڈونیئر، آر این او ایم پی اے اور ساحل پر مبنی آر اے ایف او لڑاکا طیارے ہاکس نے سمندر میں مشق میں شامل ہوئے ۔
سمندری مرحلے میں ٹیکٹیکل میری ٹائم مشق شامل تھی، جس میں سطحی کارروائی، فضائی دفاع، سمندری نگرانی اور روکنا/ وی بی ایس ایس شامل تھے۔ ان کارروائیوں نے باہمی تعاون کو مضبوط بنانے کے ساتھ ساتھ ایک دوسرے کے طریقہ کار کو سمجھنے میں بھی مدد کی۔ مشق کا آخری مرحلہ، ڈیبریف، 23 نومبر 2022 کو دُقم میں آر این او نیول بیس میں منعقد ہوا۔
ہندوستان اور عمان کے درمیان روایتی طور پر گرمجوشی اور دوستانہ تعلقات رہے ہیں، جو مشترکہ ثقافتی اقدار کا اشتراک ہے۔ بحری مشقوں نے ان دوطرفہ تعلقات میں طاقت اور قوت کا اضافہ کیا ہے۔ پہلی آئی این – آر او مشق 1993 میں کی گئی تھی۔ اس سال آئی این –آر این او دو طرفہ مشقوں کے 30 سال مکمل ہو رہے ہیں۔
آئی این ایس تری کانڈ، ایک فرنٹ لائن فریگیٹ، جو ہتھیاروں اور سینسروں کی مستحکم رینج سے لیس ہے۔ یہ جہاز بھارتی بحریہ کے مغربی بیڑے کا ایک حصہ ہے، جو ممبئی میں واقع ہے۔ آئی این ایس سمترا، ایک ملٹی رول آف شور گشتی جہاز وشاکھاپٹنم میں واقع ہندوستانی بحریہ کے مشرقی بیڑے کا حصہ ہے۔
۰۰۰۰۰۰۰۰

U-12929
(Visitor Counter : 76
ارضیاتی سائنس کی وزارت
شمال مغربی مانسون کی شمالی رینج  اب بھی باڑمیر، بھیلواڑہ، دھول پور، علی گڑھ، میرٹھ، انبالہ اور امرتسر سے گزر رہی ہے
دہلی، 23 جون 2021: بھارتی محکمہ موسمیات کے قومی موسمیاتی پیش گوئی مرکز  کے مطابق:
ملک گیر موسمیاتی خلاصہ اور پیش گوئی کا بلیٹن

- مانسون کی شمالی رینج  اس وقت 26 ڈگری شمالی عرض البلد/70 ڈگری مشرقی طول البلد پر باڑمیر، بھیلواڑہ، دھول پور، علی گڑھ، میرٹھ، انبالہ اور امرتسر سے گزر رہی ہے۔
- جنوب مغربی مانسون کی مزید پیش رفت راجستھان، مغربی اترپردیش، ہریانہ اور پنجاب کے باقی حصوں میں بڑے پیمانے پر خصوصیات سازگار نہ ہونے کی بنا پر متوقع نہیں ہے۔ اور عددی ماڈلوں کی پیش گوئی کے دورانیے میں ان تمام علاقوں میں تسلسل سے بارش کے امکانات کا بھی اشارہ نہیں دیتی۔
- مشرق اور جنوب مشرق میں آنے والی نچلی سطح کی ہواؤں اور مانسون ہواؤں کے آپس میں ملنے کی وجہ سے اڈیشہ، مغربی بنگال اور سکم، جھارکھنڈ، چھتیس گڑھ اور بہار میں اگلے 5 دنوں کے دوران کئی مقامات پر بارش کا امکان ہے۔ اڈیشہ اور ذیلی ہمالیہ مغربی بنگال اور سکم میں بھی اگلے 5 دنوں کے دوران شدید بارش کا امکان ہے۔ جب کہ چھتیس گڑھ میں 23 سے 25 جون تک، گنگا مغربی بنگال، جنوب مشرقی اترپردیش، مدھیہ پردیش اور جھارکھنڈ میں 23 جون اور بہار میں 26 اور 27 جون 2021 تک موسلا دھار بارش متوقع ہے۔ 25 جون کو اڈیشہ اور 23 جون کو چھتیس گڑھ میں بھی بہت بھاری بارش کا امکان ہے۔
- شمال مشرقی بھارت میں جنوب مغربی مرطوب ہواؤں کے مؤثر ہونے کی وجہ سے ان ریاستوں میں اگلے 5 دنوں کے دوران وسیع پیمانے پر بارش کا امکان ہے۔ آسام، میگھالیہ، ناگالینڈ، منی پور، تریپورہ اور میزورم میں اگلے 5 دنوں کے دوران ایک یا دو مقامات پر موسلا دھار بارش کا امکان ہے۔ 25 جون 2021 کو اروناچل پردیش میں ایک یا دو مقامات پر موسلا دھار بارش متوقع ہے۔
· چھتیس گڑھ اور مدھیہ پردیش میں آئندہ 24 گھنٹوں کے دوران شدید گرج چمک کے ساتھ بجلی گرنے کا امکان ہے۔ اس سے باہر کام کرنے والے لوگوں اور مویشیوں کے لیے خطرہ ہوسکتا ہے۔

مقام پر مبنی مخصوص پیش گوئی اور انتباہ کے لیے ایپ موسم ایپ ڈاؤن لوڈ کریں، ضلع وار موسم کی پیش گوئی اور وارننگ کے لیے میگھدوت ایپ، اور بجلی کی وارننگ جاننے کے لیے دامنی ایپ ڈاؤن لوڈ کیجیے اور ریاستی موسمیاتی دفتر/علاقائی موسمیاتی دفتر کی ویب سائٹ پر جائیں۔
زراعت اور کاشتکاروں کی فلاح و بہبود کی وزارت
موٹے اناج کی پیداوار
زراعت اورکسانوں کی بہبود کے مرکزی وزیرجناب نریندرسنگھ تومر نے آج لوک سبھا میں ایک تحریری جواب میں یہ جانکاری فراہم کی ہے ۔
زراعت اور کسانوں کی بہبود کا محکمہ  باجرے سمیت موٹے اناج کی پیداوارکے رقبے اور پیداواری صلاحیت کو بڑھانے کے لئے خوراک کی یقینی فراہمی سے متعلق قومی مشن  کے تحت غذائی اناج  سے متعلق ایک ذیلی مشن کو نافذ کر رہا ہے۔اس ذیلی مشن کے تحت ملک کی 9 ریاستوں کے 89اضلاع میں باجرے کی پیداوار کو فروغ دیاجارہاہے ،جس میں گجرات کے 14اضلاع شامل ہیں ۔ شمال مشرقی ریاستوں ، ہماچل پردیش اور مرکز کے زیرانتظام علاقوں جموں کشمیر اور لداخ کو اس پروگرام شامل کرنے کی غرض سے لچک فراہم کی گئی ہے ۔حکومت کے ذریعہ کی گئی کوششوں کی وجہ سے موٹے اناج  کی پیداوار سال 16-2015میں 14.52ملین ٹن سے بڑھ کر سال 21-2020میں 17.96ملین ٹن تک پہنچ گئی ہے ۔ جب کہ باجرے کی پیداوار بھی اسی مدت کے دوران 8.07ملین ٹن سے بڑھ کر 10.86ملین ٹن تک پہنچ گئی ہے ۔ ریاستی سرکاریں بھی ریاست کے چیف سکریٹری کی صدارت میں تشکیل شدہ ریاستی سطح کی منظوری دینے والی کمیٹی  سے منظوری حاصل کرنے کے بعد راشٹریہ کرشی وکاس یوجنا –زراعت اور متعلقہ شعبے کے احیاء کی غرض سے معاوضے کے طریقہ کار  کے تحت میلٹ اورباجرے کی پیداوارکو فروغ دے سکتی ہیں ۔
میلٹ کی غذائیت کے پیش نظر حکومت نے اپریل 2018میں میلٹ کو ایک تغذیہ والے اناج کے طورپرنوٹیفائی کیاہے ۔ میلٹس ، پروٹین ، فائبر، معدنیات ، لوہے ، کیلشیم سے مالامال ہے اور اس میں گلائی سیمک اشاریہ کم مقدارمیں ہیں ۔ 2018کو میلٹ کے قومی سال کے طورپرمنایاگیاتھا۔ ملکی اورعالمی مانگ میں اضافہ کرنے اورعام لوگوں کو غذائیت سے بھرپورخوراک فراہم کرنے کی غرض سے ، حکومت ہند نے اقوام متحدہ کے سامنے تجویز پیش کی تھی کہ وہ سال 2023کو میلٹ کا بین الاقوامی سال  قراردے ۔ بھارت کی اس تجویز کی 72ملکوں نے حمایت کی تھی اوراقوام متحدہ کی جنرل اسمبلی  نے مارچ 2021میں سال 2023کو میلٹ کا بین الاقوامی سال قراردیاتھا ۔ حکومت تحقیق اورترقی کا استعمال کرکے غذائیت سے بھرپوراناجوں کو مقبول بنارہی ہے ۔ اوراس نے تین سینٹرآف ایکسی لینس  قائم کئے ہیں ۔ کھاناپکانے کی نئی نئی ترکیبیں تیارکرنے اور مصنوعات کی قدرمیں اضافہ کرنے کے لئے اسٹارٹ اپس اور صنعت کاروں کو بھی مددفراہم کی جارہی ہے ۔ جن سے میلٹس کے استعمال کو فروغ حاصل ہوگا۔ سال 2018سے اب تک باجرےکی پیداوار کے لئے اس کی 8قسمیں جاری کی گئی ہیں ۔ موٹے اناج کی نقل وحمل میں سہولت پیداکرنے کی غرض سے ، حکومت نے پہلے ہی موٹے اناج کی اضافی پیداوارکی دوسری ریاستوں کے لئے نقل وحمل کے لئے نظرثانی شدہ رہنما ہدایات جاری کردی ہیں ۔ ایف سی آئی کے توسط سے اضافی موٹے اناج کی بین ریاستی نقل وحمل کے بندوبست کو اس میں شامل کیاگیاہے ۔ تاکہ سرکاری خرید شروع ہونے سے پہلے ہی اس اناج کا استعمال کرنے والی ریاستوں کے ذریعہ پیشگی مانگ کو پوراکیاجاسکے ۔
وزارت خزانہ
حکومت جولائی کے پہلے ہفتہ سے ایس ایم ایس کے ذریعے صفر فارم جی ایس ٹی آر-1 بھرنے کی سہولت شروع کرے گی
نئی دہلی، 28/جون 2020 ۔ جی ایس ٹی ٹیکس دہندگان کو سہولت دینے کے سمت میں ایک بڑا قدم اٹھاتے ہوئے حکومت نے جولائی 2020 کے پہلے ہفتہ سے جی ایس ٹی آر-1 فارم کے نِل  یعنی صفر اسٹیٹمنٹ کے لئے ایس ایم ایس کے ذریعے فائلنگ کی سہولت دستیاب کرانے کا فیصلہ کیا ہے۔
بالواسطہ ٹیکسوں اور کسٹمز کے مرکزی بورڈ  نے کہا ہے کہ جی ایس ٹی آر-1 فارم میں صفر اسٹیٹمنٹ کی ایس ایم ایس کے ذریعے فائلنگ کی سہولت سے 12 لاکھ سے زیادہ رجسٹرڈ ٹیکس دہندگان کو جی ایس ٹی پر عمل درآمد کی سہولت میں بہتری آئے گی۔ ان ٹیکس دہندگان کو کامن پورٹل پر اپنے کھاتے میں لاگ اِن کرنا ہوتا ہے اور پھر ہر مہینے یا ہر سہ ماہی کے لئے جی ایس ٹی آر-1 فارم میں اپنے آؤٹ وارڈ کی تفصیلات درج کرنی ہوتی ہیں۔
اب جی ایس ٹی ٹیکس دہندگان کو صفر آؤٹ وارڈ پر جی ایس ٹی پورٹل پر لاگ آن کرنے کی ضرورت نہیں ہوگی اور صرف ایک ایس ایم ایس کے ذریعے سے ہی فارم جی ایس ٹی آر -1 فارم میں صفر تفصیلات درج کرکے فائل کرنا ممکن ہوجائے گا۔ جو جی ایس ٹی پورٹل پر اپنے جی ایس ٹی آئی این کھاتے میں لاگ اِن کرکے اور Services>Returns>Track Return Status پر جاکر فیلڈ اسٹیٹمنٹ یا ریٹرن اپلی کیشن کی صورت حال کی تصدیق پر نظر رکھ سکتے ہیں۔
قابل ذکر ہے کہ ایس ایم ایس کے توسط سے صفر ماہانہ جی ایس ٹی آر-3 بی ریٹرن فائل کرنے کی سہولت 8 جون 2020 سے ہی دستیاب کرادی گئی ہے۔ صفر فارم جی ایس ٹی آر-3 بی والے ٹیکس دہندگان ریٹرن بھرنے کے لئے ایس ایم ایس کی سہولت کا استعمال کرسکتے ہیں۔
ایس ایم ایس کی سہولت شروع کرنے کے لئے اپنے فارم جی ایس ٹی آر-1 میں صفر اسٹیٹمنٹ بھرنے کے خواہش مند ٹیکس دہندگان کو NIL<space>R1<space>GSTIN number<space>Tax period  کے سلسلے میں 14409 پر ایس ایم ایس بھیجنا ہوتا ہے۔ مثال کے طور پر NIL R1 09XXXXXXXXXXXZC 042020  یا NIL R1 09XXXXXXXXXXXZC 062020 ۔
اس کے بعد انھیں 30 منٹ کی ویلیڈیٹی  والا 6 ڈیجٹ کا کوڈ ملے گا اور CNF<space>R1<space> CODE کو 14409 پر بھیج کر اپنی نِل اسٹیٹمنٹ فائلنگ کی توثیق  کی جاسکتی ہے۔ کامیابی سے کوڈ کا کنفرمیشن ہونے پر ریٹرن فائل ہوجائے گا اور ٹیکس دہندگان کو ایس ایم ایس کے ذریعے اکنالجمنٹ نمبر حاصل ہوجائے گا۔
اس طرح سبھی اسٹیپ کی تکمیل کے بعد ٹیکس دہندگان جی ایس ٹی آر-3 بی فارم میں اپنا نِل ریٹرن بھرسکتے ہیں، حالانکہ انھیں 14409 پر بھیجے جانے والے اپنے ایس ایم ایس میں آر1 کے بجائے 3بی کا استعمال کرنے کی ضرورت ہے۔ مزید تفصیلات کے لئے http://www.gst.gov.in/ پر ’ہیلپ‘ پر وزٹ کرسکتے ہیں۔
کیمیکلز اور فرٹیلائزر کی وزارت
اردن کے سرمایہ کاری کے وزیر جناب خیری یاسر عبد المنیم امر کی قیادت میں ایک وفد نے صحت اور خاندانی بہبود اور کیمیکلز و فرٹیلائزر کے مرکزی وزیر ڈاکٹر منسکھ مانڈویا سے ملاقات کی
’’ جغرافیائی سیاسی عالمی پیش رفت کے دوران خوراک کی سکیورٹی کو یقینی بنانے کے لئے فرٹیلائزر کی ذمہ دارانہ قیمت طے کی جانی چاہیئے ‘‘
اردن کے سرمایہ کاری کے وزیر جناب خیری یاسر عبد المنیم امر کی قیادت میں ایک وفد نے 22 مارچ ، 2022 ء کو صحت اور خاندانی بہبود اور کیمیکلز و فرٹیلائزر کے مرکزی وزیر ڈاکٹر منسکھ مانڈویا سے ، اُن کے دفتر میں ملاقات کی اور باہمی دلچسپی کے امور ، خاص طور پر فاسفیٹک اور پوٹاش والے فرٹیلائزر اور خام مال کی اردن سے بھارت سپلائی سے متعلق امور پر تبادلۂ خیال کیا ۔
اردن کے مندوبین نے دونوں ممالک کے درمیان تاریخی تجارتی رشتوں کی پُر جوش ستائش کی ۔ ہندوستانی کمپنیوں ، جیسے اِفکو اور آئی پی ایل کی اردن کی سب سے بڑی فرٹیلائزر کمپنی ، جارڈن فاسفیٹ مائنس کمپنی  کے ساتھ کی گئی کلیدی ساجھیداری کی بھی اردن کے وزیر نے ستائش کی ۔
اردن کے وفد کا خیرمقدم کرتے ہوئے، ڈاکٹر مانڈویا نے موجودہ جغرافیائی سیاسی عالمی صورتِ حال کا حوالہ دیا اور نہ صرف اردن بلکہ مراقش جیسے دیگر ممالک سے بھی اپیل کی کہ وہ اپنی فرٹیلائزر کی قیمتوں کو جوابدہ طریقے سے مقرر کریں کیونکہ یہ غذائی تحفظ کے لئے اہم ہے ۔
جے پی ایم سی کے چیئرمین ڈاکٹر محمد تھینی بَت نے مشورہ دیا کہ ہندوستان اور اردن کو باہمی طور پر اقتصادی تعاون کا معاہدہ کرنا چاہیئے ۔ اردن کے وزیر نے اپنے ہندوستان کے دورے کے نتائج اور آنے والے دنوں میں کچھ ہندوستانی کمپنیوں کے ساتھ دستخط کئے جانے والے کاروباری مفاہمت ناموں پر اطمینان کا اظہار کیا۔ انہوں نے صحت اور خاندانی بہبود اور کیمیکلز اینڈ فرٹیلائزرز کے مرکزی وزیر ڈاکٹر منسکھ مانڈویا کو مئی 2022 ء میں اردن کا دورہ کرنے کی دعوت بھی دی تاکہ ہندوستانی کمپنیوں کے موجودہ تعلقات کو وسعت دی جا سکے اور مزید کاروباری مواقع تلاش کئے جا سکیں۔
فاسفیٹک فرٹیلائزر اور خام مال کے علاوہ، اردن ، ہندوستان کو ایم او پی بھی سپلائی کرتا ہے ۔ اردن کے وزیر نے اِفکو اور آئی پی ایل کے ساتھ راک فاسفیٹ، ڈی اے پی اور ایم او پی کے لئے اردن کی کمپنیوں کے ساتھ طویل مدتی مفاہمت ناموں کے لئے اپنے دفتر سے مدد فراہم کرنے پر رضا مندی ظاہر کی ۔
اس موقع پر فرٹیلائزر کے محکمے ، امور خارجہ کی وزارت کے سینئر عہدیدار اور اِفکو اور آئی پی ایل وغیرہ کے نمائندے بھی موجود تھے ۔
نوجوانوں کے امور اور کھیل کود کی وزارت
کرن رجیجو نے کہا؛ ہمارے پیرا ایتھلیٹس ہماری طاقت ہیں، دیویندر جھاجھریا نے پیرا۔ دوست کھیلوں کے انفراسٹرکچر کے لئے حکومت کا شکریہ ادا کیا
پیرالمپک کمیٹی آف انڈیا  کے صدر دیپا ملک، قابل احترام ہندستانی پیرا ایتھلیٹس دیویندر جھاجھریا ، پارل پرمار اور شتابدی اوستھی، سکریٹری جنرل، پی سی آئی جناب گرشرن سنگھ اور چیف سرپرست، پی سی آئی جناب اویناش رائے کھنہ کی موجودگی میں جمعرات کو معذوروں کے 29 ویں عالمی دن کے موقع پر نوجوانوں کے امور اور کھیلوں کے مرکزی وزیر جناب کرن رجیجو نے ایک مجازی سیشن میں شرکت کی۔
جناب رجیجو نے کہا کہ پیرا ایتھلیٹس ملک میں ہر ایک کے لئے طاقت اور ترغیب کا ذریعہ ہیں اور وزارت کھیل ان کی مدد کرنے میں کوئی کسر نہیں چھوڑ رہی ہے۔ وزیر موصوف نے کہا "ہمارے پیرا ایتھلیٹ اور '' دیویانگ '' جانباز ہماری طاقت ہیں۔ وہ ہمیں ترغیب دیتے ہیں۔ ہماری وزارت کھیل میں ایک قابل اور معذور کھلاڑی کے درمیان کوئی فرق نہیں ہے۔ ہم انہیں یکساں طور پر تسلیم کرتے ہیں اور مساوی انعام کی رقم سے نوازتے ہیں''۔
جناب رجیجو نے مزید کہا کہ وہ ریاستی حکومتوں سے درخواست کریں گے کہ وہ اپنے اپنے اپنے خطے میں پیرالمپینوں کی بہتر ممکنہ طریقے سے مدد کریں۔ “انہوں نے کہا کہ میں متعلقہ ریاستی حکومتوں سے درخواست کروں گا کہ مرکزی حکومت کی طرح وہ بھی’ دیویانگ ‘جانبازوں کے لئے پالیسی بنائیں تاکہ مالی امداد سے لے کر کوچنگ اور تربیت کی سہولیات اور مناسب ذریعہ معاش تک پیرالمپینوں کی بھرپور مدد کی جا سکے۔ حکومت ، پی سی آئی اور ہر کوئی ایک ٹیم ہے اور ہمیں اپنے پیرا ایتھلیٹوں کی مدد کے لئے اپنا کام جاری رکھنے کی ضرورت ہے۔
پدم شری، کھیل رتن اور ارجن ایوارڈ یافتہ دیویندر جھاجھریا نے حکومت کی جانب سے ہمیشہ پارا ایتھلیٹوں کی تیزی سے مدد کرنے پر اس کا شکریہ ادا کیا۔ انہوں نے کہا "جب بھی ہم حکومت کو اپنے مسائل یا اپنی ضرورت کی چیزوں کے بارے میں ایک میل بھیجتے ہیں تو ہمیں ایک گھنٹہ میں جواب مل جاتا ہے۔ میں ہندوستان بھر کے بیشتر تربیتی مراکز کو دیکھتا ہوں اور اتنا خوش ہوں کہ پیرا ایتھلیٹس کی اگلی نسل کو کوئی پریشانی نہیں ہوگی کیونکہ انفراسٹرکچر اور سہولیات پہلے سے موجود ہیں۔ ہم حکومت کے اور خاص طور پر ہمارے وزیر اعظم جناب نریندر مودی کے بہت زیادہ ممنون ہیں جنھوں نے سبھی سے کہا ہے کہ وہ ہمیں ’وکلانگ‘ نہیں ، بلکہ ’دیویانگ‘ کہیں۔ یہ ہم سب کے لئے بہت زیادہ باعث ترغیب ہے۔
کامرس اور صنعت کی وزارتہ
بھارت اور چین کے درمیان تجارتی خسارہ
نئی دہلی، 3/فروری 2021 ۔ گزشتہ تین مالی سالوں اور موجودہ مالی سال کے درمیان بھارت اور چین کے درمیان برآمدات / درآمدات اور تجارتی خسارے کی تفصیلات درج ذیل ہیں:
|
|
مالی سال
|
|
تجارت ملین امریکی ڈالر میں
|
|
تجارتی خسارہ
|
|
برآمدات
|
|
درآمدات
|
|
2017-18
|
|
13333.53
|
|
76380.70
|
|
63047.16
|
|
2018-19
|
|
16752.20
|
|
70319.64
|
|
53567.43
|
|
2019-20
|
|
16612.75
|
|
65260.75
|
|
48647.99
|
|
2020-21|
|
13639.18
|
|
38817.90
|
|
25178.72عبوری
بھارت سرکار نے مسلسل کوششیں کی ہیں کہ چین کے ساتھ مزید متوازن تجارت کے جاسکے، جس میں دو فریقی تعلقات بھی شامل ہیں، تاکہ چین کو بھارتی برآمدات کی راہ میں حائل نان ٹیرف رکاوٹیں دور ہوسکیں۔ ان کوششوں کے توسط سے متعدد پروٹوکول پر دستخط کئے گئے ہیں، تاکہ بھارتی چاول، تمباکو، فش میل / مچھلی کا تیل اور مرچ والے کھانوں کی بھارت سے چین کو برآمدات کی سہولت مل سکے۔ حکومت نے برآمد کاروں کو مدد دینے کے لئے بھی متعدد اقدامات کئے ہیں۔ اس ضمن میں برآمدات میں اضافہ کے لئے چین کے ممکنہ درآمدکاروں اور بھارت کے ممکنہ برآمد کاروں کے درمیان بائرس سیلر میٹنگوں کا بھی اہتمام کیا گیا۔ مزید برآں بھارتی برآمد کاروں کی حوصلہ افزائی کی جاتی ہے کہ وہ بڑے تجارتی میلوں میں حصہ لیں اور بھارتی مصنوعات کی نمائش کریں۔
حکومت نے بھارتی اشیاء کی برآمدات میں اضافہ کے لئے ایکسپورٹ پرموشن کونسلوں / تجارتی اداروں کو حساس بنانے کے لئے اقدامات کئے ہیں۔
حکومت نے ایسی پالیسیوں کا نفاذ بھی کیا ہے جن سے کاروبار کو آسان بنانے اور ڈیولپڈ لینڈ اور انفرااسٹرکچر کے التزام کے ذریعے مینوفیکچرنگ کی خاطر فزیکل ماحول بناکر گھریلو مینوفیکچرنگ کو فروغ مل سکے۔
یہ اطلاع صنعت و تجارت کی وزارت میں وزیر مملکت جناب ہردیپ سنگھ پوری نے آج لوک سبھا میں ایک تحریری جواب میں دی۔
وزارت خزانہ
جی ایس 2025 کے 5.22 فیصد کی نیلامی پر مبنی فروخت ، جی ایس 2034 کے 6.19 فیصد کی نیلامی پر مبنی فروخت  اور جی ایس 2050 کے 7.16 فیصد کی نیلامی پر مبنی فروخت 
نئی دہلی، 12 اکتوبر 2020: حکومت ہند نے قیمتوں پر مبنی نیلامی کے توسط سے 8000 کروڑ روپئے کے بقدر کی  کی نوٹیفائیڈ رقم کے لئے 5.22 فیصد سرکاری اسٹاک 2025  قیمتوں پر مبنی نیلامی کے توسط سے 12000 کروڑ روپئے  کی نوٹیفائیڈ رقم کے لئے 6.19 فیصد سرکاری اسٹاک 2034 اور  قیمتوں پر مبنی نیلا می کے توسط سے 8000 کروڑ روپئے کے بقدر کی نوٹیفائیڈ رقم کے لئے 7.16 فیصد سرکاری اسٹاک 2050 کی فروخت کا اعلان کیا ہے۔ حکومت ہند کے پاس یہ متبادل دستیاب ہوگا کہ وہ مذکورہ بالا تمام تر تمسکات کے سلسلے میں 2000 کروڑ روپئے کے بقدر کا اضافی زر تعاون اپنے پاس روک سکے۔ مذکورہ نیلامیاں ریزر و بینک آف انڈیا ، ممبئی آفس، فورٹ، ممبئی کے ذریعہ 16 اکتوبر 2020  ملٹی پل پرائس میتھڈ کے طریقہ کار پر عمل کرتے ہوئے کی جائیں گی۔
اسٹاکوں کی فروخت سے حاصل ہونے والی نوٹیفائیڈ رقم کا 5 فیصد تک کا حصہ سرکاری تمسکات کی نیلامی سے متعلق غیر مسابقتی بولیوں سے متعلق اسکیم کے بموجب مستحق افراد و اداروں کو الاٹ کیا جائے گا۔
نیلامی سے متعلق دونوں طرح کی یعنی مسابقتی اور غیر مسابقتی بولیاں ریزر بینک آف انڈیا کور بینکنگ سولیوشن  نظام کے تحت 16 اکتوبر 2020 کو الیکٹرانک فارمیٹ میں ہی داخل کی جائیں گی۔ غیر مسابقتی بولیوں کو صبح ساڑھے دس بجے سے لے کر گیارہ بجے تک داخل کیا جانا اور مسابقتی بولیوں کو صبح ساڑھے دس بجے سے لے کر صبح ساڑھے گیارہ بجے کے دوران داخل کیا جانا لازمی ہوگا۔
نیلامیوں کے نتائج کا اعلان 16 اکتوبر  کو ہی کر دیا جائے گا اور کامیاب طور سے بولی لگانے والوں کے ذریعہ ادائیگیاں 19 اکتوبر  کی جائیں گی۔
یہ اسٹاک مرکزی حکومت کے تمسکات جب زیر لین دین لائے گئے سے متعلق رہنما خطوط کے اصولوں پر جب جاری کیے گئے اصول کے استحقاق کے حامل ہوں گے۔ یہ رہنما خطوط ریزرو بینک آف انڈیا کی جانب سے اس کے ذریعہ جاری کردہ سرکولر نمبر RBI/2018-19/25 مؤرخہ 24 جولائی 2018 اور اس میں عمل میں آ نے والی ترامیم کے تحت جاری کیے گئے تھے۔
م ن۔اب ن
U- 6315
(Visitor Counter : 75
پیٹرولیم اور قدرتی گیس کی وزارت
دھرمیندر پردھان نے امریکی سیکریٹری برائے توانائی سے ٹیلی فون پر بات کی
نئی دلّی، 10 جون/تیل اور قدرتی گیس اور فولاد کے مرکزی وزیر جناب دھرمیندر پردھان نے گزشتہ روز امریکی سیکریٹری برائے توانائی رک پیری سے ٹیلی فون پر گفتگو کی۔ دونوں نے بھارت میں توانائی کے تحفظ اور گیس پر مبنی اقتصادیات کے مزید فروغ پر ایک ساتھ مل کر کام کرنے کے سلسلے میں تبادلہ خیالات کیا۔ توانائی اور اختراعات پر مبنی تعلقات کو توسیع دینے کے لئے گزشتہ سال اپریل میں نئی دلّی میں بھارت۔ امریکہ توانائی شراکت داری حکمت عملی لانچ کی گئی تھی، پر بھی بات چیت کی گئی۔ طرفین نے تیل، گیس، بجلی، اور توانائی کی صلاحیت، قابل تجدید توانائی اور پائیدار ترقی کے لئے بھارت۔ امریکہ توانائی شراکت داری حکمت عملی کے لئے قائم کردہ چار ورکنگ گروپوں کی موجودہ صورت حال کا بھی جائزہ لیا۔ دونوں لیڈروں نے بھارت۔ امریکہ توانائی شراکت داری حکمت عملی کی دوسری میٹنگ جلد بلائے جانے پر رضا مندی کا اظہار کیا ہے۔
دونوں وزراء نے خام تیل کی قیمتوں کے اتار چڑھاؤ پر بھی تبادلہ خیال کیا۔ جناب پردھان نے بھارتی صارفین پر تیل کی قیمتوں کے اتار چڑھاؤ کے اثرات کا تذکرہ کیا۔ انہوں نے تیل کی عالمی قیمتوں کے استحکام میں امریکہ کے اہم رول کی جانب اشارہ کیا ۔ گفتگو کے دوران بھارت کے لئے تیل اور گیس کے وسیلے کے طور پر امریکہ کا تذکرہ ہوا۔ دونوں وزراء نے دونوں ملکوں کے درمیان توانائی کے تمام تر شعبوں میں مل کر کام کرنے پر رضا مندی کا اظہار کیا۔
۔۔۔۔۔۔
U. 2368
م۔ ر۔ ر۔..
(Visitor Counter : 60
وزارت دفاع
34 سالوں کی شاندار خدمات کے بعد آئی این ایس گومتی کوڈی – کمیشن کیا گیا
نئی دہلی۔ 29 مئی 34 اہم سالوں تک ملک اور ہندوستانی بحریہ کی شاندار خدمات انجام دینے کے بعد ، آئی این ایس گومتی کو 28 مئی 2022 کو ممبئی کے نیول ڈاک یارڈ میں غروب آفتاب کے وقت ایک خوبصورت ، سنجیدہ اور پُرجوش تقریب میں ڈی کمیشن کیا گیا۔ کیپٹن سدیپ ملک کی قیادت میں جہاز کو ڈی – کمیشن کیا گیا ۔
آئی این ایس گومتی کا نام متحرک دریا گومتی سے اخذ کیا گیا تھا اور اسے 16 اپریل 1988 کو اس وقت کے وزیر دفاع جناب کے سی پنت کے ذریعہ بمبئی کے مژگاؤں ڈوک لمیٹڈ میں کمیشن کیا گیا تھا۔
گوداوری کلاس کا گائیڈڈ میزائل سے لیس تیسرا بحری جنگی جہاز، آئی این ایس گومتی مغربی بحری بیڑے کا سب سے قدیم جنگی جہاز تھا ، جب اسے سمندر میں اتارا گیا تھا۔
اپنی خدمات انجام دینے دوران ، اس نے آپریشن کیکٹس ، پراکرم ، رینبو ، اور کئی دو جہتی اور کثیرقومی بحری مشقوں میں حصہ لیا۔ قومی بحری سلامتی میں اس کی قابل ذکر جذبے اور شاندار شراکت کے لیے ، اسے دو بار 2007-08 میں اور پھر 2019-20 میں یونٹ کے معزز توصیفی سند سے نوازا گیا ۔
اس کی ڈی – کمیشننگ کے بعد ، جہاز کی وراثت کو لکھنؤ میں مشہور دریائے گومتی کے خوبصورت کناروں پر قائم ایک اوپن ایئر میوزیم میں اس کے کئی جنگی نظام نیز فوجی اور جنگی نشانات کو نمائش کے لیے رکھا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-5854
(Visitor Counter : 77
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئے ٹیکہ کاری کی مجموعی تعداد 193.70 کروڑ سے تجاوز کرگئی
12 سے 14 سال کی عمر کے گروپ کے لئے 3.41 کروڑ سے زائد پہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 19,509 ہے
گذشتہ 24 گھنٹوں میں 3,712 نئے معاملات سامنے آئے
شفایابی کی شرح فی الحال 98.74 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 0.67 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 193.70 کروڑ  سے تجاوز کرگئی ہے۔یہ سنگ میل 2,46,20,654سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 3.41 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,07,113
|
|
دوسری خوراک
|
|
1,00,41,351
|
|
احتیاطی خوراک
|
|
52,54,370
|
|
صف اول کے کارکنان
|
|
پہلی خوراک
|
|
1,84,19,449
|
|
دوسری خوراک
|
|
1,75,86,304
|
|
احتیاطی خوراک
|
|
88,03,679
|
|
12 سے 14 سال کی عمر کا گروپ
|
|
پہلی خوراک
|
|
3,41,31,661
|
|
دوسری خوراک
|
|
1,69,03,853
|
|
15 سے 18 برس کی عمر کے گروپ کے افراد
|
|
پہلی خوراک
|
|
5,95,27,972
|
|
دوسری خوراک
|
|
4,59,17,988
|
|
18سے44برس کی عمرکےگروپ کےافراد
|
|
پہلی خوراک
|
|
55,72,24,076
|
|
دوسری خوراک
|
|
49,07,06,734
|
|
احتیاطی خوراک
|
|
9,40,618
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,32,63,767
|
|
دوسری خوراک
|
|
19,10,03,648
|
|
احتیاطی خوراک
|
|
14,46,005
|
|
60 سال سے زیادہ عمر کے افراد
|
|
پہلی خوراک
|
|
12,71,00,132
|
|
دوسری خوراک
|
|
11,91,39,334
|
|
احتیاطی خوراک
|
|
1,92,33,050
|
|
احتیاطی خوراک
|
|
3,56,77,722
|
|
کل تعداد
|
|
1,93,70,51,104
ہندوستان میں زیرعلاج مریضوں کی تعداد آج 19,509 ہوگئی جو ملک کے مجموعی پازیٹو معاملات کا 0.05 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.74 فیصد ہے۔گزشتہ 24 گھنٹوں کے دوران 2,584 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,26,20,394 ہے۔
گزشتہ 24 گھنٹوں کے دوران 3,712 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 4,41,989 یسٹ انجام دیئے گئے۔ ہندوستان میں اس وقت تک مجموعی طور پر 85.13 کروڑ سے زیادہ  ٹیسٹ کئے جاچکے ہیں ۔
ملک میں مثبت معاملات کی ہفتہ وار شرح اس وقت 0.67 فیصد ہے۔جبکہ مثبت معاملات کی یومیہ شرح اس وقت 0.84 فیصد درج کی گئی ہے۔
وزارات ثقافت
وزیراعظم کی گاندھی جینتی کے موقع پرگاندھی اسمرتی میں منعقدہ دعائیہ تقریب میں شرکت
نئی دہلی ،02؍اکتوبر:مہاتماگاندھی کے 150ویں پیدائش کے موقع پر وزیراعظم جناب نریندرمودی نے نئی دہلی کے گاندھی اسمرتی میں گاندھی جینتی کے موقع پر منعقدہ ایک دعائیہ تقریب میں شرکت کی اور گاندھی جی کو اپناجذباتی خراج عقیدت پیش کیا۔